system
Răspunde în limba română, în stilul Wikipedia, cat mai corect gramatical.
user
Ce aspecte principale ale [Titlu] poți să-mi împărPorumbel?
assistant
Porumbelul (Columba livia) este o pasăre din familia Columbidae. Este pasărea cea mai larg răspândită în Europa. Porumbelul de casă (Columba livia f. domestica) este forma domesticită a acestei specii, formă întâlnită în apropierea așezărilor umane, la sat și în oraș. Există 15 subspecii. Rasele se împart pe categorii: pentru carne, porumbei voiajori, de ornament și jucători.

Descriere 

Corpul porumbelului are formă aerodinamică. Pe corp are pene, fulgi și puf. Penele au rădăcina înfiptă în piele. Fulgii sunt mai scurți, au axa mai flexibilă și acoperă tot corpul.

Capul este mic, rotund, mobil și are în partea anterioară ciocul format din maxilare alungite, fără dinți și acoperite cu materie cornoasă.

Este o pasăre bună zburătoare. Zborul este înlesnit de oasele porumbelului, subțiri și pline cu aer, (numite oase pneumatice) cât și de musculatura foarte dezvoltată pentru o pasăre așa mică.

Se hrănește cu semințe, pe care le apucă cu ciocul și le înghite și uneori cu produse din panificație (pâine) în așezările umane. În dieta lor poate să apară și mici pietricele, nisip, cărbune, viermișori și plante.  Sunt vânați și constituie hrana pentru câini domestici, pisici, păsări de dimensiuni medii și mari  (uliu), șobolani. Respiră prin plămâni, care sunt în legătură cu 9 saci aerieni (pe fiecare parte)  de la care pornesc ramificații care ajung la oase.

Trăiesc în perechi. Ei construiesc cuibul cu crenguțe, cuib în care femelele depun ouă. Acestea sunt clocite de amândoi, timp de 18 zile pe rând. Din ouă ies puii golași, neputincioși, cu ochii închiși, care nu pot zbura. Sunt hrăniți cu un lichid alb, secretat de gușa porumbiței numit și „lapte”, până când se pot hrăni singuri cu grăunțe.

Există diferite rase de porumbei. Porumbeii domestici își au originea în porumbeii sălbatici.

Simboluri 
Simbolizează pacea interioară, armonia și împăcarea.
El poate fi interpretat ca expresie a Sfântului Duh.
 În mitologie porumbelul era considerat solul zeilor.

Legături externe

Vezi și 
 Adăpost pentru porumbei
 Domesticire
 Columba palumbus

Columbidae
Păsări din România
Păsări din Republica Moldova
Păsări descrise în 1789
Taxoni clasificați de Johann Friedrich Gmelin